Rettens dom af 27. februar 2013 - Bloufin Touna Ellas Naftiki Etaireia m.fl. mod Kommissionen
(Sag T-367/10) 
(Fiskeri - bevarelse af fiskeressourcer - genopretning af bestanden af almindelig tun - foranstaltninger om forbud mod fiskeri for notfartøjer, der fører fransk eller græsk flag - annullationssøgsmål - retsakt, som ikke omfatter gennemførelsesforanstaltninger - umiddelbart berørt - formaliteten - udnyttelsesgrad for kvoter pr. stat og notfartøj - reel fangstkapacitet)
Processprog: engelsk
Parter
Sagsøgere: Bloufin Touna Ellas Naftiki Etaireia (Athen, Grækenland), Chrisderic (Saint-Cyprien, Frankrig) og André Sébastien Fortassier (Grau-d'Agde, Frankrig) (først ved advokaterne V. Akritidis og E. Petritsi, dernæst ved advokaterne V. Akritidis og F. Crespo)
Sagsøgt: Europa-Kommissionen (ved K. Banks, A. Bouquet og D. Nardi, som befuldmægtigede)
Sagens genstand
Påstand om annullation af Kommissionens forordning (EU) nr. 498/2010 af 9. juni 2010 om forbud mod fiskeri efter almindelig tun i Atlanterhavet øst for 45° V og i Middelhavet for notfartøjer, der fører fransk eller græsk flag eller er registreret i Frankrig eller Grækenland (EUT L 142, s. 1).
Konklusion
1)    Europa-Kommissionen frifindes.
2)    Bloufin Touna Ellas Naftiki Etaireia, Chrisderic og André Sébastien Fortassier betaler sagens omkostninger.
____________
1 - EUT C 301 af 6.11.2010.